Hermiona Asachi

Hermiona Asachi (Hermione edo Ermiona ere deitua), jaiotzez Glicheria Melirato, (Iași, 1821eko abenduaren 16a – Paris, 1900eko abenduaren 9a) errumaniar-frantziar idazle eta itzultzailea izan zen.

 Bizitza 
Elena Teyber musikariaren eta Kiriaco Meliratoren alaba, 1821ean jaio zen Iași hirian. Jaiotzez Glicheria Melirato jarri zioten izena. Geroago Gheorghe Asachi aitaordeak adoptatu zuen.

1839an, 18 urte zituela, Émile Deschampsen René Paul et Paul René ipuina errumanierara itzuli eta Almanahul literar aldizkarian argitaratu zuen. 1840an Istoria sântă pentru tanirimea Moldo-Romania liburua kaleratu zuen eta Silvio Pellicoren eta Benjamin Franklinen hainbat lan itzuli zituen Albina Românească aldizkarian argitaratzeko.

Lehenik Alexandru D. Moruzi politikariarekin ezkondu zen eta 1839ko urtarrilaren 1ean George semea izan zuen, baina ezkontza hori ez zen zoriontsua izan. 1841-1845 urteetan Parisen ikasi zuen eta gero han geratu zen. 1849an dibortziatu zen eta 1852an Edgar Quinet historialariarekin ezkondu zen. Quineten testu batzuk argitaratzeko prestatu zituen.

Parisen hil zen 1900ean, 78 urte zituela.

 Lanak 

 Norberaren lanak 

 Le Vrai dans l'éducation (1891)
 Ce que dit la musique (1893)
 La France idéale (1896)
 De Paris à Édimbourg (1898)

 Edgar Quineten lanak (editore gisa) 

 Mémoires d'exil (1869)
 Paris, journal du siège (1873)
 Sentiers de France (1875)
 Le livre de l'exilé, 1851-1870; Après l'exil, manifestes et discours, 1871-1875 (1875)
 Vie et mort du génie grec (1876)
 Lettres à sa mère (1877)
 Histoire de mes idées (1878)
 Lettres d’exil à Michelet et à divers amis (4 liburukitan, 1885-1886)
 Edgar Quinet avant et depuis l'exil (1887-1889)
 Cinquante ans d'amitié, Michelet-Quinet (1899)

 Itzulpenak 

 Émile Deschamps. René-Paul și Paul-René (1839)
 Caroline Pichler. Ruth (1839)
 Istoria sfântă pentru tinerimea moldo-română (1840)
 Silvio Pellico. Despre îndatoririle oamenilor (1843)

 Erreferentziak 

 Kanpo estekak 

Kategoria:Iași konderriko jendea
Kategoria:Errumaniako idazleak
Kategoria:XIX. mendeko Frantziako idazleak
Kategoria:XIX. mendeko emakume idazleak
Kategoria:Frantsesezko idazleak
Kategoria:Errumaniako itzultzaileak
Kategoria:Emakume itzultzaileak
Kategoria:Adoptatuak
Kategoria:Parisen hildakoak
Kategoria:Montparnasse hilerrian lurperatutakoak